《赠惠山庆上人》
宋代·燕肃

陆羽泉边倚瘦筇，参差台殿映疏松。
五天讲去春骑虎，一钵擎来昼伏龙。
像阁磬敲清有韵，苏庭云过静无踪。
相逢多说游方话，知老灵山第几峰。

作者简介：（961—1040）益都人，徒居曹州，字穆之。登进士第。为寇准所知。数典刑狱，累知审刑院。曾建言州郡疑狱及情可悯者处死刑须经复奏获准，方得施行。性精巧，曾造指南车、记里鼓车及欹器以献；又创记时莲花漏法，世称精密。喜为诗。工画山水，尤擅古木折竹。曾在知明州任上绘《海潮图》，著《海潮论》。官至礼部侍郎。